b'\n_START_ARTICLE_\nL\xc3\xb8sepengevirus\n_START_PARAGRAPH_\nL\xc3\xb8sepengevirus, utpressingsvare, utpressingsprogramvare eller gisselvare (ofte omtalt p\xc3\xa5 norsk med uoversatt engelsk term Ransomware) er en type skadelig programvare (datavirus) som krypterer deler av innholdet p\xc3\xa5 en infisert datamaskin slik at det er utilgjengelig for eieren for s\xc3\xa5 \xc3\xa5 utpresse l\xc3\xb8sepenger. De fleste l\xc3\xb8sepengevirus\xc2\xa0krypterer innholdet p\xc3\xa5 slik m\xc3\xa5te at det er sv\xc3\xa6rt vanskelig \xc3\xa5 l\xc3\xa5se opp uten tilgang til krypteringsn\xc3\xb8kkel for \xc3\xa5 l\xc3\xa5se opp. Infeksjoner av l\xc3\xb8sepengevirus\xc2\xa0i datautstyr skyldes typisk trojanere, ofte spredt fra e-post.'